stanford-oval/wikipedia huggingface dataset:
Wafd

Sa'd Zaghlul ja muita Wafdin jäseniä.
Wafd (arab. حزب الوفد‎, Ḥizb al-wazd) oli egyptiläinen sekulaari ja kansallismielinen puolue. Se sai alkunsa Sa'd Zaghlulin johtamista egyptiläisistä vuonna 1919. Nimi Wafd tarkoittaa delegaatiota, jolla viitattiin Zaghlulin ryhmittymään, joka osallistui esimerkiksi Pariisin rauhankonferenssiin. Puolue ajoi Egyptin itsenäisyyttä. Muodollinen itsenäisyys saavutettiinkin vuonna 1922, joskin käytännössä britit säilyttivät valtansa. Myöhemmin puolue kilpaili brittien tukeman Egyptin kuninkaan kanssa. Britit alkoivat tehdä yhteistyötä puolueen kanssa toisen maailmansodan kynnyksellä, mutta puolue oli alkanut menettää alkujaan laajaa kansansuosiotaan sen perustaja Zaghlulin kuoltua vuonna 1927. Hänen seuraajansa Mustafa al-Nahhas ei ollut lainkaan yhtä suosittu. Wafd tuli myös yhä enemmän tunnetuksi yhteistyöstään brittien kanssa. Maailmansodan jälkeen brittien vastainen mieliala nousi entisestään. Vuonna 1952 kuningas syrjäytettiin vallankaappauksessa ja vallankaappaajat kielisivät kaikki puolueet vuonna 1953.
Historia > Perustaminen

Sana wafd (arab. وفد‎) tarkoittaa suomeksi ’delegaatiota’. Nimeä käytettiin alkujaan Sa'd Zaghlulin ympärille kokoontuneesta ryhmästä egyptiläisiä. Egyptissä oli ensimmäisen maailmansodan päättyessä ristiriitaisia odotuksia maan tulevaisuuden suhteen. Egyptiä hallitsivat britit, jotka sodan aikana olivat esittäneet sodan kamppailuna autoritaarisuutta vastaan, mutta toisaalta nyt sodan päättyessä ei oltu erityisen kiinnostuneita strategisesti merkittävistä alueista luopumisesta. Zaghlul johti 13. marraskuuta 1918 delegaatiotaan tapaamaan brittien edustaja Reginald Windgatea. Delegaatio vaati Egyptin itsenäisyyttä. Windgate välitti delegaation vaatimuksen Britanniaan, jossa hänen toimintaansa ja delegaation vastaanottoa ei katsottu hyvällä. Egyptissä delegaatio sai kuitenkin julkisuutta ja tapaus lietsoi brittien vastaista mielialaa.
Vuodesta 1919 tuli Egyptissä hyvin väkivaltainen brittien vastaisten levottomuuksien takia. Britit olivat yrittäneet hillitä liikehdintää karkottamalla Zaghlulin, mutta kun tässä ei oltu onnistuttu, hänen oli sallittu osallistua Pariisin rauhanneuvotteluihin. Pariisissa delegaatiota eli wafdia edusti 17 egyptiläistä. Wafd oli nyt järjestäytynyt eurooppalaisen puolueen tapaan. Sen puheenjohtaja Zaghlul oli saanut laajat oikeudet neuvotella egyptiläisten puolesta. Lopulta delegaation matkasta Pariisiin tuli kuitenkin suuri pettymys. Kansojen itsemääräämisoikeudesta puhunut Yhdysvaltain presidentti Woodrow Wilsonin hallinto olikin tunnustanut brittiläisen Egyptin protektoraatin ja delegaatiota ei lopulta kutsuttu kuultavaksi neuvotteluissa. Poliittinen kamppailu brittien kanssa Egyptissä jatkui kaksi vuotta. Lopulta britit taipuivat luopumaan Egyptin suorasta hallinnosta. 28. helmikuuta 1922 britit päättivät Egyptin protektoraatin ja Egyptistä tuli muodollisesti itsenäinen valtio. Britit säilyttivät kuitenkin laajan oikeuden puuttua maan asioihin.
Historia > Huippukausi

Egyptin itsenäistymisen jälkeen Wafd oli yksi kolmesta merkittävästä toisiaan vastaan kamppailleesta poliittisesta tahosta Egyptissä. Kaksi muuta olivat britit, sekä kuningas Fuad I. Wafdista tuli Egyptin parlamentarismin ja perustuslain tukija. Se sai ensimmäisissä parlamenttivaaleissa tammikuussa 1924 ylivoimaisen vaalivoitto. Puolue haali 188 paikkaa 215 paikkaisesta parlamentista. Puolueen puheenjohtaja Zaghlulista tuli pääministeri. Brittien tukema kuningas Fuad vastusti kuitenkin parlamentin oikeuksia ja käytti usein kuninkaan oikeutta hajottaa parlamentti. Kuninkaan toiminta alkoi syödä egyptiläisten uskoa parlamentarismiin yleensä. Samalla britit eivät edes teeskennelleet kunnioittavansa Egyptin itsemääräämisoikeutta. Wafd vastasi kuninkaan ja brittien toimiin laajaa tukea kansalta saaneilla mielenosoituksilla. Puolueen merkitys alkoi kuitenkin hiipua, kun sen voimatekijä Zaghlul kuoli vuonna 1927. Hänen seuraajansa Mustafa al-Nahhas ei ollut lainkaan yhtä suosittu. Puolueen aikaisemmin vankka ote ammattiliitoista ja muista yhteiskunnallisista organisaatioista hölleni. Wafdin edustama Egyptiläinen kansallismielinen liike hajosi useisiin suuntauksiin. Yksi esimerkki oli fasistien innoittama Nuoregyptiläinen puolue. Wafd perusti niin sanotut sinipaidat nuoregyptiläisten "vihreiden paitojen" tasapainoksi vuonna 1935. Järjestöt olivat puolisotilaallisia puolueiden kannattajajoukkoja, jotka ottivat yhteen keskenään. Merkittävin uusi voimatekijä Wafdin rinnalla oli kuitenkin islamistinen Muslimiveljeskunta.
Joitakin valoisampia merkkejä koettiin 1930-luvun jälkipuoliskolla. Valtaistuimelle nousi kuningas Fuadin poika Faruq, jolla oli aluksi suhteellisen laaja suosio. Tämä tosin karisi myöhempinä vuosina. Britit olivat puolestaan alkaneet ottaa Wafdin vakavammin neuvottelujen osapuolena, etenkin kun Egyptiin oli alkanut kohdistua ulkoinen uhka toista maailmansotaa edeltäneinä vuosina. Italia oli vallannut Etiopia ja hallitsi myös Libyaa, uhaten näin Egyptiä kahdelta suunnalta. Yhteistyö Wafdin kanssa nähtiin keinona lievittää mahdollisesti vaarallista brittien vastaista mielialaa Egyptissä. Al-Nahhas osallistui virallisesti tosin vain kuninkaan kanssa tehdyn vuuoden 1937 sopimuksen laatimiseen. Sopimuksessa lisättiin egyptiläisten oikeuksia vastineena tuesta mahdollisessa suursodassa. Sodan sytyttyä saksalaismielisyydestä epäilleen kuninkaan asemaa rajoitettiin nimittämällä yksin Wafdin muodostama hallitus. Wafdilla ei enää todellisuudessa kuitenkaan ollut koko Egyptin kansan tukea. Abadainin palatsin piiritys 1942 antoi lopullisesti vaikutelman Wafdista brittien sätkynukkena. Maailmansodan ollessa lopuillaan Faruq kokosi useista eri puolueista hallituksen Wafdin jäädessä sen ulkopuolelle.
Historia > Loppu

Wafd nousi Egyptin pääpuolueeksi viimeisen kerran vuonna 1950. Al-Nahhas yritti vedota kansaan omaksumalla nyt brittivastaisemman kannan. Samalla sallittiin esimerkiksi vapaampi mielenilmaus. Maailmansodan päättyminen oli kuitenkin nyt tuonut esiin valtavia sosiaalisia ongelmia, kuten työttömyyden ja elinkustannusten nousun. Vuonna 1952 massaprotestit muuttuivat väkivaltaisiksi. Tammikuussa egyptiläiset sissit iskivät Wafdin hiljaisella suostumuksella brittiläiseen varuskuntaan Tall al-Kabirissa Suezin kanavavyöhykkeellä. Britit iskivät takaisin Ismailiassa ja 26. tammikuuta Kairossa koettiin niin sanottu Musta lauantai mellakoitsijoiden iskiessä ulkomaalaisiin liikkeisiin ja rakennuksiin. Kansa syytti al-Nahhasia ja kuningas Faruqia, jotka syyttelivät puolestaan toisiaan. Tilanne oli valmis vallankumoukselle. 23. heinäkuuta 1952 pieni joukko niin sanottuja vapaita upseereja teki verettömän vallankaappauksen. Kuningas pakeni maasta. Väliaikaisen hallituksen muodosti Vallankumouksellinen komentoneuvosto. Wafdin tarina päättyi seuraavana vuonna. Tammikuussa 1953 annettiin määräys kaikkien puolueiden lakkauttamisesta ja niiden omaisuuden takavarikoinnista. Monet Wafdin johtajista päätyivät vankiloihin. Egyptissä valtaan nousi aluksi Muhammad Nadžib ja myöhemmin Gamal Abdel Nasser.
Fuad Siraj al-Din, entisen Wafd-puolueen vankilassa ollut vaikuttaja, perusti niin sanotun uuden Wafd-puolueen vuonna 1977. Puolue jäi kuitenkin ilman Wafd-puolueen huippukauden menestystä.
Wafd-puolueen niin sanottuja sinipaitoja Abadainin palatsilla vuonna 1936.
Xihoudun asuinpaikka

| Xihoudun asuinpaikka> 西侯渡.Sijainti |
| --- | --- |
 Xihoudun asuinpaikka
Koordinaatit:  34°41′35″N, 110°16′12″E
Valtio:  Kiina
Paikkakunta:  Ruichengin piirikunta Shanxin maakunnassa
Historia
Tyyppi:  avoimen maaston leiri
Ajanjakso:  pleistoseeni 1 270 000 vuotta sitten
Kulttuuri:  paleoliittinen kausi
Aiheesta muualla
  Xihoudun asuinpaikka Commonsissa 
Infobox OKNimi-testi OK: 
Xihoudun asuinpaikka (kiin. 西侯渡, pinyin: Xīhóudù, engl. Xihoudu site) on kivikautinen asuinpaikka Kiinassa Shanxin maakunnan Ruichengin piirikunnassa. Se on ollut avoimen paikan leiripaikka, jossa on oleskeltu liikkuvan elämäntavan pysähdyksien aikana. Se on tutkittu arkeologisesti ja ajoitettu 1,3 miljoonaa vuotta vanhaksi. Asuinpaikka on Kiinan vanhimpia tunnettuja ihmisen asuinpaikkoja.
Ympäristö

Muinainen asuinpaikka sijaitsee nykyisen Qinling-vuoriston pohjoispuolella olevalla lössitasangolla, jota kutsutaan Sanmenxian altaaksi. Kohde on lounaaseen Nihewanin altaalta  Ruichengin piirikunnassa olevan Xihoudun kylän lähettyvillä. Leiripaikka sijaitsi avoimella ruohoarolla, missä ei ollut kallioisia suojapaikkoja. Tähän viittaa eläinten lajisto, joka on suosinut avoimia maastoja. Kaivauksissa paljastui kalan jäänteitä sekä majavan luita, joten lähistöllä on ollut myös laajempi järvi.
Tutkimushistoria

Xihoudussa löytyi vuonna 1960 muutama kiviesine. Kohteessa suoritettiin seuraavina vuosina 1961 ja 1962 kaksi kaivausta, joiden tuloksena saatiin talteen kivityökaluja, palanutta luuta, sarvenkappaleita ja eläinten fossiileja. Kaivauksissa otettiin talteen vain suuremmat löydöt, koska kaivettua maata ei siivilöity pienisilmäisellä verkolla. Löytökerroksiin päästäkseen oli ensin poistettava päältä noin 53 metriä lössimaata. Tämän alta oli kaivettava vielä noin 10 metriä järven rantakerrostumaa pois. Kerrostuman alla oli vielä 14 metriä muinaista sedimenttiä, jonka alla sijaitsi vain puoli metriä paksu löytökerros. Paikalle on palattu 2000-luvulla vain ottamaan maanäytteitä tarkempaa ajoitusta varten.
Ajoitus

Ensimmäinen ajoitus on julkaistu vuonna 1978, jolloin kohteen iäksi ilmoitettiin 1,9–1,8 miljoonaa vuotta. Tämä vastasi afrikkalaisia ajoituksia Tansanian Olduvain rotkon löytökohteissa. Myöhemmin on paikalta otettu uusi näytesarja, joka ajoitettiin paleomagneettisella ajoitusmenetelmällä ja tulos julkaistiin vuonna 2002. Leiripaikan iäksi saatiin nyt 1,27 miljoonaa vuotta. Leiripaikka on suhteellisen samanaikainen Donggutuon asuinpaikan ja Gongwanglingin asuinpaikan kanssa.
Löytömateriaali > Eläinfossiileja

Asuinpaikalta on löytynyt 22 eri nisäkäslajin fossiilit. Ne kuuluivat seuraavin sukuihin, joista osa on jo kuollut sukupuuttoon: Elephas, Equus, Gazella, Hipparion (hevoseläin), hyeena ja Stegodon (norsut). Tarkasti lajilleen on voitu määritellä Proboscidipparion sinense (hipparion), Elaphurus bifurcatus (hirvieläin), Euctenoceros boulei, Bison palaeosinensis, Equus sanmeniensis, villasarvikuono ja Elasmotherium inexpectatum eli siperiansarvikuonon sukulainen. Fossiileissa on siten useita avointen ruohomaiden eläinlajeja. Luufossiileissa on havaittu naarmuja sellaisissa kohdissa, jotka syntyvät tyypillisesti eläinten teurastuksessa. Myös kalan ja majavan luita on löytynyt ja siitä on päätelty järven sijainneen lähellä leiriä.
Löytömateriaali > Kivityökalut

Kaivauksilta löytyi 32 kiviesinettä, jotka tunnistettiin kaapimiksi, iskuriksi ja kolmitahkoisiksi ja teräväkärkiseksi työkaluksi. Löytöaineistosta puuttuu työkalun valmistamisessa irtoavat iskokset. Työkalut valmistettiin ohkaisista kivistä, jotka ovat olleet  kvartsiittia, laavakiveä ja sivukiveä (engl. gangue, arvoton malmin seosmineraali). Kiviesineissä oli merkkejä pyörimisestä ja hankautumisesta. Iskoksien puuttuessa on ehdotettu, että leiripaikka on välillä ollut veden alla ja huuhtoutunut aallokossa. Kuitenkin kiviesineiden kuluneisuudesta saattaa johtua, että monet tutkijat pitävät esineitä luonnon muovaavina eli eoliitteinä.
Yhdystie 5572

|  > Urho Kekkosen tie |
| --- | --- |
Maa:  Suomi
Tieluokka:  yhdystie
Omistaja:  Suomen valtio
Tienpitäjä:  Väylävirasto
Pituus:  3 km
Alkupiste:  Uitonsilta, Pielavesi
Päätepiste:  Pielavesi (3 km)
Päällyste:  asfaltti
Kaistaluku:  2
Yhdystie 5572 on Pohjois-Savossa kulkeva yhdystie. Tie kulkee Pielaveden Uitonsillasta Pielaveden taajaman eteläosan kautta seututielle 561.
Entisen Suomen presidentin Urho Kekkosen synnyinkoti Lepikon torppa sijaitsee yhdystien varrella. Myös yhdystie on nimetty hänen mukaansa.
Nopeusrajoitus tiellä on 60 tai 80 kilometriä tunnissa, paikasta riippuen. Keskivuorokausiliikenne tiellä oli vuonna 2010 noin 2 000 autoa/vuorokausi.
Urho Kekkosen synnyinkoti tien varressa
Reitti ja tieyhteydet

Uitonsilta (kantatie 77)
Pielavesi (seututie 561)
Yleisurheilu kesäparalympialaisissa 2016

Yleisurheilussa kilpailtiin Rio de Janeiron 2016 kesäparalympialaisissa 15. kertaa. Kilpailut käytiin 8.–18. syyskuuta. Eri kilpailumuotoja ja sarjoja on yhteensä 177. Kilpailut käytiin Estádio Olímpico João Havelangessa.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
Ei käytyjä kilpailuja
Aiheesta muualla

Kuvia tai muita tiedostoja aiheesta Yleisurheilu kesäparalympialaisissa 2016 Wikimedia Commonsissa
Åkerö

Åkerö tarkoittaa seuraavia:
Åkerön linna, kartanolinna Etelä-Ruotsissa
Åkerö, omenalajike
Åkerö, kylä Leksandin kunnassa
Åkerö, pientaajama Norrtäljen kunnassa
Nils Bielke af Åkerö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Åkerö”, voi hakea sivunnimihaulla, laajalla sivunnimihaulla tai tekstihaulla.
Wilbur Soot

| Will Gold |
| --- | --- |
 Gold vuonna 2023.
Henkilötiedot
Syntynyt: 14. syyskuuta 1996 (ikä 28) Suffolk, Iso-Britannia
Ammatti:  internet-persoona
Vanhemmat:  Sue Monroe
Muut tiedot
Lempinimet:  Wilbur Soot, Wilby, Will
Aiheesta muualla
Kotisivu
William Gold (s. 14. syyskuuta 1996), tunnettu paremmin nimellä Wilbur Soot, on brittiläinen internet-persoona, Twitch-striimaaja ja laulaja-lauluntekijä. Hän tuli tunnetuksi vuonna 2017, kun hän oli mukana YouTube-kanavalla SootHouse. Hän perusti oman kanavansa, Wilbur Sootin, 29. maaliskuuta 2019.
Ura

Gold tuli tunnetuksi, kun hän editoi videoita YouTube-kanavalle SootHouse, jonka Gold ja pari hänen kaveriaan perustivat. He tekivät suurimmaksi osaksi reaktiovideoita.
Gold perusti oman kanavansa, Wilbur Sootin, 29. maaliskuuta 2019. Marraskuussa 2022 kanavalla oli 6,4 miljoonaa tilaajaa. Hän tekee pelivideoita, suurimmaksi osaksi Minecraftista. Gold myös striimaa Twitchissä, jossa hänellä oli 4,6 miljoonaa seuraajaa marraskuussa 2022. Hän on yksi seuratuimmista ihmisistä Twitchissä.
Vuonna 2020 Gold liittyi roolipelaamiseen keskittyneeseen Minecraft-palvelimeen, Dream SMP:hen, jonka Dream omistaa. Gold perusti fiktiivisen valtion L'Manbergin, joka myöhemmin räjäytettiin. Hänestä tuli myöhemmin yksi juonen pääkirjoittajista.
Gold on ollut mukana monessa Minecraft-turnauksessa, mukaan lukien MCC (Minecraft Championships) ja Minecraft Monday.
3. huhtikuuta 2021 Gold perusti podcastin Hey and Stuff.
Musiikkiura

Gold julkaisi ensimmäisen singlensä, "The 'Nice Guy' Ballad", tammikuussa 2018. Hänen kuudes singlensä, "Your New Boyfriend", nousi sijalle 65 Ison-Britannian singlelistalla. Hänen uusin kappale, "Soft Boy", julkaistiin 26. syyskuuta 2022. Hän on myös englantilaisen indie rock -yhtyeen Lovejoyn jäsen. Wilbur julkaisi albumin "Mammalian sighing reflex" 30. marraskuuta 2023 joka nousi nopeasti spotifyin viikon kuunelluimpiin.
Aiheesta muualla

Wilbur Sootin kanava YouTubessa
Wilbur Soot Twitchissä
Wounded Rhymes

| Wounded Rhymes Lykke Li |
| --- | --- | --- |

Studioalbumin tiedot
 Julkaistu: 2. maaliskuuta 2011
 Tuottaja(t): Björn Yttling
 Tyylilaji: indie pop, alternative rock
 Kesto: 41.02
 Levy-yhtiö: LL Recordings
Listasijoitukset
  Suomen virallinen lista: 18.
Lykke Lin muut julkaisut
| Youth Novels 2008 | Wounded Rhymes 2011 | I Never Learn 2014 |
Wounded Rhymes on ruotsalaisen Lykke Lin toinen studioalbumi, joka julkaistiin Britanniassa 28. helmikuuta 2011 ja muualla maailmassa maaliskuun ensimmäisellä viikolla. Levyltä on julkaistu kaksi singleä, Get Some 22. lokakuuta 2010 ja I Follow Rivers 21. tammikuuta 2011.
Li kirjoitti ja äänitti kappaleita puolen vuoden ajan Echo Parkissa Los Angelesissa, koska piti Ruotsin talvea liian ankeana jo muutenkin synkän levyn kirjoittamiseen. Hän on kertonut saaneensa vaikutteita muun muassa Alejandro Jodorowskyn vuonna 1973 ilmestyneestä elokuvasta The Holy Mountain.
Metacriticissa levy sai 83 pistettä sadasta perustuen 32 musiikkikriitikon arvioihin. Levy oli Suomen virallisella albumilistalla parhaimmillaan 18. ja pysyi listalla kaksi viikkoa.
Kappaleet

Youth Knows No Pain – 2.59
I Follow Rivers – 3.48
Love Out of Lust – 4.43
Unrequited Love – 3.11
Get Some – 3.22
Rich Kids Blues – 3.01
Sadness Is a Blessing – 4.00
I Know Places – 6.06
Jerome – 4.22
Silent My Song – 5.24
Arvioita

Metacritic: 83/100
Desibeli.net:
Soundi:
Ylä-Majavesi

| Ylä-Majavesi |
| --- | --- |
Valtiot:  Suomi
Kunnat:  Ylöjärvi
Koordinaatit:  61°48′04″N, 23°29′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  oja Ala-Majaveteen 
Järvinumero:  35.582.1.008
Mittaustietoja
Pinnankorkeus:  134,5 m 
Rantaviiva:  1,907 km 
Pinta-ala:  0,11256 km² 
Suurin syvyys:  5 m 
Valuma-alue:  8,3 km² 
 fiYlä-Majavesi 
Ylä-Majavesi  on Pirkanmaalla Ylöjärvellä Vekaran kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylä-Majavesi on osa Liesijoen aluetta.
Maantietoa

Järven pituus on 500 metriä, leveys 400 metriä ja pinta-ala 11 hehtaaria. Se sijaitsee Vekaran kylässä ja on neljästä samalla korkeudella olevasta järvestä keskimmäinen. Muut järvet ovat Ala-Majavesi, Syväjärvi ja Vekarajärvi. Järvellä on yksi lyhyt suo-oja sekä Vekarajärven 70 metriä pitkä Ylä-Majaveden kaakkoiskulmaan laskeva laskuoja. Järven oma laskuoja lähtee sen länsipäästä ja laskee 50 metrin jälkeen Ala-Majaveteen. Veden laskennallinen viipymä järvessä on 29 vuorokautta. Rantaviivan pituus on 1,9 kilometriä. Ranta on moreenipohjaista metsämaata lukuun ottamatta etelärantoja, jotka ovat soistunutta metsää ja peltoa. Rannoille on rakennettu viisi vapaa-ajan asuntoa. Järvestä etelään sijaitsee Mätäsniemen maatila, jonka läpi kulkee Vekaran ja Vahon välinen tie.
Vedenlaatu

Järven vedenlaatua on tutkittu talvella 2010. Se sijaitsee metsävaltaisella ja osittain soistuneella valuma-alueella. Vesi on ruskean väristä ja vedessä on runsaasti humusta. Tämä on tyypillistä suoalueella sijaitseville järville. Vesi on kirkasta ja lisäksi myös hapanta. Veden happamuustaso ei alittanut tutkimusaikana kertaakaan pH-arvoa 6,0. Järven puskurikyky happamoitumista vastaan oli vain välttävä, joten vuodenajat ja sääolot vaikuttivat veden happamuuteen. Järvessä oli vähän ravinteita ja sitä luonnehdittiin karuksi järveksi. Typpipitoisuus oli järvityypille luontaisella tasolla ja fosforipitoisuus oli talvella kohtalaisen alhainen. Kesällä järveä ei tutkittu, mutta sen fosforipitoisuus saattaa kohota hieman kesällä muiden lähijärvien tapaan. Fosforin osalta sen ravinnetaso ylittäisi silloin lievästi rehevöityneen järven tason. Happitilanne oli talvella tyydyttävä. Pintaveden happipitoisuus oli melko hyvä, mutta pohjalla happipitoisuus laski arvoon 2,1 milligrammaa litrassa vettä (mg/l). Humusta oli vedessä paljon, mikä kulutti happea nopeasti. Koko vesimassassa todettiin yleisesti happivajetta. Pintaveden hapen kylläisyysaste oli 51 % ja pohjalla se oli 16 %. Veden nopea vaihtuminen järvessä auttoi happitilannetta omalta osaltaan. Järvi soveltui virkistyskäyttöön melko hyvin, mutta vedenlaatua heikensivät humuksen suuri pitoisuus ja veden happamuus.
Yuri

Yuri voi tarkoittaa seuraavia:
Yuri, etunimi useissa kielissä
Yuri, yksi animen ja mangan tyylilajeista
Yuri, hahmo videopelisarjasta Command & Conquer
Yuri, hahmo videopelissä Doki Doki Literature Club!
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yuri”, voi hakea sivunnimihaulla, laajalla sivunnimihaulla tai tekstihaulla.
Yleisurheilu kesäolympialaisissa 2024 – miesten 10 000 m

Miesten 10 000 metrin juoksu Pariisin 2024 kesäolympialaisissa kilpailtiin 2. elokuuta 2024 Stade de Francella Pariisissa. Kilpailuun osallistui 27 urheilijaa 15 maasta. Matkalla ei kilpailtu alku- tai välieriä, vaan kaikki osallistujat pääsivät suoraan loppukilpailuun.
Kovavauhtisen ja kovatasoisen kilpailun voitti Ugandan Joshua Cheptegei uudella olympiaennätysajalla 26.43,14. Toiseksi tuli Etiopian Berihu Aregawi ja kolmanneksi Yhdysvaltain Grant Fisher. Peräti 13 ensimmäistä maaliin tullutta alitti Kenenisa Bekelen Pekingissä 2008 juokseman vanhan olympiaennätysajan.
Tapahtumat

Kilpailu alkoi ensimmäisen yleisurheilun stadionkilpailupäivän päätteeksi kello 21.20 paikallista aikaa. Kilpailu lähti liikkeelle Ranskan Jimmy Gressierin vetämänä. Kahden kierroksen jälkeen kärkeen siirtyi Etiopian hallitseva olympiavoittaja Selemon Barega, jonka johdolla 1 000 metrin väliaikaan tultiin ajassa 2.43,1. Joukko alkoi tässä kohtaa jo venyä. Seuraavalla kierroksella kärkeen siirtyi Baregan joukkuetoveri Yomif Kejelcha, ja kilpailun kolmas etiopialainen Berihu Aregawi asettui Kejelchan ja Baregan taakse kolmanneksi. Kolmikko alkoi vetää juoksua yhdessä kovaa vauhtia kukin vuorollaan joukon kärjessä. Puolimatkaan saavuttiin Aregawin johdossa ajassa 13.23,2. Hänen perässään seuraavina tulivat Kejelcha, Fisher ja Kenian Benard Kibet. Cheptegei juoksi kärkijoukon loppupäässä sijalla 15. Tässä vaiheessa kilpailua 20 ensimmäistä juoksijaa oli olympiaennätysvauhdin edellä.
Kymmenen kierrosta ennen maalia Kejelcha yritti irtiottoa, mutta Kanadan Mohammed Ahmedin johdolla muu kärkijoukko otti hänet kiinni. Cheptegei alkoi parannella asemiaan ryhmässä, kun 21 minuuttia oli juostu. Hetkellinen vauhdin hidastuminen kokosi joukkoa hieman kasaan ennen 8 000 metrin väliaikapistettä, johon saavuttiin ajassa 21.33,5. Aregawi palasi johtoon 23 minuutin kohdalla. Kaksi kierrosta ennen maalia kärkijoukossa oli vielä mukana 12 juoksijaa.
Cheptegei nousi joukon johtoon vajaat 600 metriä ennen maalia ja alkoi nostaa vauhtia. Aregawi, Ahmed, Fisher, Kejelcha ja Ugandan Jacob Kiplimo seurasivat perässä. Viimeiselle kierrokselle lähdettiin kahdeksan miehen joukossa. Loppusuoralle tultiin Cheptegein johdossa Fisherin seuratessaa muutaman askeleen päässä. Aregawi sai ohitettua Fisherin niukasti loppukirissä ja sijoittui Cheptegein jälkeen toiseksi. Cheptegei voitti Aregawin 0,3 sekunnilla ja Aregawi Fisherin 0,02 sekunnilla. Neljänneksi sijoittui Ahmed ja viidenneksi Kibet.
Cheptegein aika 26.43,14 oli uusi olympiaennätys. Kaikkiaan 13 ensimmäistä juoksijaa rikkoi edellisen olympiaennätysajan. Espanjan Thierry Ndikumwenayo, Etelä-Afrikan Adriaan Wildschutt ja Ranskan Gressier juoksivat kukin maansa ennätyksen.